Illuka mõis

Illuka mõis (saksa keeles Illuck) oli rüütlimõis Jõhvi kihelkonnas Virumaal. Tänapäevase haldusjaotuse järgi asub mõisasüda Illuka külas Alutaguse vallas Ida-Viru maakonnas.

19. sajandil läks mõis Dieckhoffide valdusse, kes lasid aastatel 1885–1888 ehitada ühekorruselise kivist peahoone. Historitsistlikus stiilis hoone valmis Friedrich Modi projekti järgi. 19. sajandi lõpul rajati ka Illuka mõisa park.

Vennad Dieckhoffid müüsid 1912. aastal mõisa parun Claus von Nottbeckile, kes müüs selle 1921. aastal Eesti riigile.

1921. aastast tegutseb mõisa peahoones Illuka Kool. Septembris 2010 liideti kool kõrvalmajas tegutsenud lastepäevakeskusega lasteaed-põhikooliks.

Nii mõisa park kui ka peahoone on arvatud kultuurimälestisteks.

Vaata ka 
 Illuka mõisa park
 Külastusmäng Unustatud mõisad

Viited

Välislingid

Illuka mõis Eesti mõisaportaalis
Mõisakompleks läbi ajaloo ja hetkeolukord
 Külli Kriis: "Illuka mõisa legendid ja lood" Põhjarannik, 10. november 2014

Virumaa mõisad
Jõhvi kihelkond